En af europæisk golfs helt store stjerner har nu meldt sin ankomst i golfturneringen Made in Denmark. Tyske Martin Kaymer står noteret for syv Europa Tour-sejre gennem sin professionelle karriere. Hans bedste resultat i en Major-turnering er hans sejr ved US PGA Championship i 2010. – Jeg vil rigtig gerne opleve den fantastiske stemning, som alle taler om. Jeg er sikker på, at det bliver en stor oplevelse, og jeg glæder mig meget til at spille med i Made in Denmark i år, siger Martin Kaymer til madeindenmarkgolf.dk. Martin Kaymer er i øjeblikket nummer 49 på verdensranglisten og nummer 11 på Race to Dubai. Made in Denmark 2016 spilles fra 25.-28. august på Himmerland Golf & Spa Resort. Det er tredje gang turneringen afvikles.

Referat:
Den tyske dobbelte majorvinder og tidligere verdensetter, tyske Martin Kaymer, skal deltage i golfturneringen Made in Denmark.